Spørgsmålet har ikke noget videnskabeligt anerkendt svar. Normalt ville man sammenligne ubeslægtede arter, som hver for sig har udviklet den samme egenskab for at kunne forstå hvorfor de har udviklet den samme egenskab, selv om den ikke fandtes hos den fælles stamform. Men man kender kun en enkel uddød abeart, der ligesom mennesket, havde udviklet en tobenet gang. 
Selvom de fleste firbenede dyr godt kan gå på to ben så er det for de fleste arter ligeså svært, som når vi mennesker går på hænder.
Man er derfor nødt til at gætte ud fra nulevende dyrs adfærd. Man finder nogen dyr som går eller står på bagbenene og så ser man på årsagen til at de gør det, og ud fra det laver man et begrundet gætteri om denne årsag kunne have udviklet sig til tobenet gang hos vore firbenede forfædre. 
Mange har forsøgt at give et bud hvorfor at mennesket begyndte at gå på to ben, men mange gør den fejl at de tager udgangspunkt i hvorfor nutidsmennesket holder op med at kravle. Men fortidens abemenneske var bedre til at gå på fire end på to ben, og må i begyndelsen kun have gået på to ben noget af tiden.
Der har været mange forskellige forsøg på at give et svar på hvorfor mennesket går på to ben. Her er nogle bud fra understående kilder:
Ingen af svarene er dog nødvendigvis rigtige, da det er svært at bevise noget, der skete for så lang tid siden for væsener i et miljø, som vi i bund og grund ikke ved meget om.
For hundrede år siden mente man, at mennesket havde udviklet hjerne først og fordi man så klog så havde man udviklet hænderne fordi de var nødvendige for at udføre det som man havde udtænkt. Men fossilerne fortæller at hjernen blev udviklet til sidst, og den oprette gang først. 
